五言和楊樂道省中述懷
作者：沈遘
朝代：宋

paragraphs: 少小學書史，頗知道所存。
功名謂陳迹，古人不復論。
既困乃干澤，羽翼何翩翻。
初登羣玉府，猶接文字言。
晚落司會廷，始從俗吏煩。
朱墨事勾校，笞榜窮奸諼。
終日坐當案，曾不聞休番。
舊學泯不講，舊志茲益昏。
中悼素尚違，仰愧前修尊。
去之未云果，蕩爾何當返。
覽君自警作，使我忘囂袢。
友道久寥闊，期君於此敦。